கேள்வி: ஊரி: தி சர்ஜிகல் ஸ்டிரைக் பற்றி விளக்கவும்.
பதில்: ''ஊரி: தி சர்ஜிகல் ஸ்ட்ரைக்'' என்பது 2019-இல் இந்தியாவில் வெளிவந்த படைத்துறை அதிரடித் திரைப்படம் ஆகும். இது இந்தி மொழிப் படம் ஆகும். இத்திரைப்படத்தை எழுதி இயக்கிய இயக்குநர் ஆதித்யா தரின் முதல் படம் இது. விக்கி கௌஷல், பரேஷ் ராவல், மோகித் ரைனா மற்றும் யாமி கௌதம் ஆகியோர் முன்னணி பாத்திரங்களில் நடித்துள்ளனர். இந்தப் படத்தின் கதை 2016-இல் தீவிரவாதத் தாக்குதலுக்கு உள்ளான ஊரியில் நடந்தவற்றை அடிப்பாடையகக் கொண்டே எடுக்கப்பட்டது. இப்படத்தின் முக்கிய கதாபாத்திரமாக இந்திய இராணுவத்தை சேர்ந்த மேஜர் விஹான் சிங் ஷெர்கிலைக் கொண்டுள்ளது. ஊரி படம் 11 ஜனவரி 2019 இல் வெளியிடப்பட்டது. வெற்றிகரமாக ஓடிய இப்படம் உலகளவில் 336 கோடி ரூபாய் (55 மில்லியன் அமெரிக்க டாலர்கள்) வசூலித்தது. அதிக வசூல் செய்த இந்தியத் திரைப்படங்களின் பட்டியலில் இப்படம் இடம்பெற்றுள்ளது.
கேள்வி: ஊரி: தி சர்ஜிகல் ஸ்டிரைக் - ஏழு சகோதரி மாநிலங்கள் பற்றி விளக்கவும்.
பதில்: முதல் அத்தியாயம் ஜூன் 2015 இல் மணிப்பூர் மாநிலத்தின், சந்தேல் மாவட்டத்தில், பாதுகாப்புப் படையினரின் மீது நாகாலாந்தின் தேசிய சோசலிச கவுன்சில் (கே) போராளிகள் பதுங்கியிருந்து தாக்குவதிலிலிருந்து துவங்குகிறது. இதற்கு இந்தியத் தரைப்படை பதிலடி கொடுக்கும் விதமாக, ஒரு எல்லை பாதுகாப்புப்படை அதிகாரி மேஜர் விஹான் சிங் ஷெர்கில் (விக்கி கௌசல்) மற்றும் அவரது மைத்துனர் மேஜர் கரண் காஷ்யப் (மோகித் ரைனா) ஆகியோர் அடங்கிய அவரது படைப்பிரிவு வடகிழக்கு போராளிக் குழுவுக்குள் ஊடுருவி தாக்குகிறது, மேலும் பதுங்கியிருந்த அதன் முக்கிய தலைவரையும் கொல்கிறது. இந்த வெற்றிகரமான தாக்குதலுக்குப் பின்னர் அவருக்கும் அவரது படைப்பிரிவிற்கும் ஒரு இரவு விருந்தில் இந்தியப் பிரதமர் (ரஜித் கபூர்) வாழ்த்துக்களைத் தெரிவிக்கிறார். ஆல்சைமர் நோய் ஆறாம் நிலையில் பாதிக்கப்பட்டுள்ள தனது தாயுடன் நெருக்கமாக இருக்க விரும்புவதால் விஹான் முன்கூட்டியே ஓய்வு பெற விரும்புகிறார். ஆனால் பிரதமர் ஓய்வுபெறுவதற்குப் பதிலாக புது தில்லியில் உள்ள ராணுவத் தலைமையகத்தில் பணிபுரிந்து கொண்டு அவரது தாய்க்கு அருகில் இருக்குமாறு கூறுகிறார்.